# **KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL SUTIKIMO PERIMTI VALSTYBĖS TURTĄ SAVIVALDYBĖS NUOSAVYBĖN**

2022 m. gegužės d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 5 punktu, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu bei atsižvelgdama į VĮ Turto banko 2022 m. balandžio 29 d. raštą „Dėl valdomų patalpų (Jaunystės g.4, Klaipėda)“ Nr. (15.1 Mr)-SK4-5689 n u s p r e n d ž i a:

1. Sutikti perimti Klaipėdos rajono savivaldybės nuosavybėn savarankiškajai savivaldybių funkcijai – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, įgyvendinti valstybei nuosavybės teise priklausančias patalpas žymimas nuo R-1 iki R-32, nuo 1-1 iki 1-9, 1-35, nuo 1-104 iki 1-105, nuo 2-1 iki 2-73, nuo 3-1 iki 3-73, nuo 4-1 iki 4-73, nuo 5-1 iki 5-73 gyvenamųjų (įvairioms socialinėms grupėms) patalpų, kurių unikalus numeris – 5597-1019-7012, bendras plotas – 3364,68 kv. m, esančias Jaunystės g. 4, Klaipėda,

2. Įgalioti Klaipėdos rajono savivaldybės administracijos direktorių Klaipėdos rajono savivaldybės vardu pasirašyti šio sprendimo 1 punkte nurodyto turto perdavimo ir priėmimo aktą.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: J. Ruškys

PARENGĖ: A. Indzelė

SUDERINTA:

V. Valantinas

V. Jasas

T. Tuzovaitė – Markūnienė

J. Ruškys

A. Balnionienė

L. Liutikienė

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2022-05-10

**DĖL TARYBOS SPRENDIMO „DĖL SUTIKIMO PERIMTI VALSTYBĖS TURTĄ SAVIVALDYBĖS NUOSAVYBĖN“ PROJEKTO**

**1. Parengto projekto tikslai ir uždaviniai:**

Sprendimo projektu yra siūloma perimti Klaipėdos rajono savivaldybės nuosavybėn savarankiškajai savivaldybių funkcijai – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, įgyvendinti valstybei nuosavybės teise priklausančias patalpas žymimas nuo R-1 iki R-32, nuo 1-1 iki 1-9, 1-35, nuo 1-104 iki 1-105, nuo 2-1 iki 2-73, nuo 3-1 iki 3-73, nuo 4-1 iki 4-73, nuo 5-1 iki 5-73 gyvenamųjų (įvairioms socialinėms grupėms) patalpų, kurių unikalus numeris – 5597-1019-7012, bendras plotas – 3364,68 kv. m, esančias Jaunystės g. 4, Klaipėda.

**2. Projekto rengimo priežastys. Kuo vadovaujantis parengtas sprendimo projektas:**

Sendvario seniūnijos teritorijoje trūksta ugdymo įstaigų: mokyklų, darželių lopšelio grupių. Perėmus pastatą Savivaldybės nuosavybėn, 5 aukštų pastate planuojama įrengti lopšelį - darželį ir mokyklą.

 **3. Kaip šiuo metu yra teisiškai reglamentuojami projekte aptariami klausimai:**

Sprendimo projektas parengtas vadovaujantis teisės aktais, išvardytais sprendimo projekto preambulėje.

**4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Pastate nebūtų galimybės įrengti lopšelio - darželio grupių, nes patalpos neatitiktų keliamų higienos reikalavimų. Kaimynystėje planuojamas įkurdinti Respublikinis priklausomybės ligų centras, taip pat 2-5 aukštuose yra privačių asmenų nuosavybės (butai). Nėra aiški techninė galimybė dėl kitos privalomos infrastruktūros įrengimo priklausomai nuo vaikų/mokinių skaičiaus (minimali teritorijos dalis, skirta lopšelio – darželio vaikų žaidimo aikštelėms; minimali neužstatyta sklypo dalis (kvadratiniais metrais), skirta mokinių poilsiui (pvz., želdiniams, takams, poilsio aikštelėms), kadangi pastatas ir žemės sklypas yra Klaipėdos miesto savivaldybės teritorijoje t.y. bus būtina sutarti kad Klaipėdos miesto sav. administracija organizuotų žemės sklypo formavimo ir pertvarkymo projektą sklypą atidalinant į dvi dalis.

**5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Nėra.

**6. Projekto rengimo metu gauti specialistų vertinimai ir išvados. Ekonominiai apskaičiavimai:**

Nėra.

**7. Sprendimo įgyvendinimui reikalingos lėšos:**

Lėšos bus reikalingos projektuojant darželį bei mokyklą, tvarkant žemės sklypą bei privažiavimą prie pastato taip pat vidaus patalpų įrengimui.

**8. Kiti, autoriaus nuomone, reikalingi pagrindimai ir paaiškinimai:**

Nėra.

Projekto autorius

Statybos ir infrastruktūros skyriaus patarėja Aida Indzelė